cyanic-selkie/wikianc huggingface dataset:
ساعة زرقة
كيفاش وإيمتا كايطرا
التفسير لغالط اللي مازال كايتعطى باش تشرح هاد الضاهيرة هو أن لغلاف لجوي قبل الطلوع دالشمس ؤ مورا ماكاتغرب غير كايستقبل وكايشتت الشعة الزرقة لقصيرة وكايبعتر الشعة لحمرة الطويلة، الشي اللي كايفسر لاش السما فهاد الساعة كايكون فيها لون مغموق بزاف. فلحقيقة، الساعة الزرقة كاتطرا فاش الشمش كاتكون بعيدة تحت لأفق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) وكاتسيطر على السما بسباب واحد التأثير اللي عندو علاقة بلأوزون. كاينين بزاف ديال لمواقيع اللي كاتعطي معلومات على لأوزون مازال كاتنشر لمعلومة لمغلوطة باللي لأوزون ماكايساهمش فاللون ديال السما، واخّا هاد التأتير ماكايبانش فالنهار، مابين الشفق دالصباح وديال لعشية.
ضو لݣمرة
الجهد
لمستويات ديال الضو فالليل هوما هاكدا. لوحدة ديال لقياس تاع الجهد ديال الضو أولا الشعة هي اللوكس.
ساعة زرقة
كيفاش وإيمتا كايطرا
فاش كاتكون السما صافية، الساعة الزرقة تقدر تكون فرجة ولوحة فنّية ديال لألوان. الضو ديال الشمش اللي مضرّݣ إقدر يخلي السما تلّوّن بلحمر والليموني والصفر والزرق. هاد التأتير جاي من لينتشارية النسبية ديال لموجات لقصيرة (الزرقة) اللي كاتشاف، وحتى لموجات الطويلة (اللي عندها لوان غادة للحمر). فوقيتة الساعة الزرقة كايدوز الضو لحمر فلفضاء عكس لموجات الزرقة اللي كاتشتت فلغلاف لجوي، واللي كاتوصل الضس ديال لأرض. لمدة ديال الساعة الزقة غالبا كايكون مابين 20 حتال 30 دقيقة قبل الشروق ومن مورا لغروب. متلا إلا غربات الشمش ف6:30 دلعشية، غادي تشاف الساعة الزرقة مابين 6:40 و7:00 ديال لعشية. إلا طلعات الشمش مع 7:30 دالصباح، غادي تطرا الساعة الزرقة مابين 7:00 و7:20 ديال الصباح.
الساعة الزرقة فلفنون
بزاف ديال لفنّانين كاتعجبهوم لوقيتة ديال الساعة الزرقة حيتاش الضو كايكون خافت. الضو الزرق اللي كاتعكسو السما من الشمش اللي كاينة ضاهريا تحت لأفق مابين 4 و8 ديال الدرجات كايكون طاغي، واخّا الساعة الزرقة ماعندهاش تعريف واضح. لمصوّرين كايحماقو على الساعة الزقة حيتاش كاتعطي للتصاور ديالهوم واحد النغمة هادية وطرانكيل. من لمستحسن فاش لواحد يكون كايصور فالساعة الزرقة يشد شي حوايج اللي عندها ضو صطيناعي جاي منها، بحال لعمارات ولمآتير ولفوق ديال لمدون، أولّا لقناطر لكبار.
ضو لݣمرة
التقافة الشعبية
فالتقافة الشعبية ضو لݣمرة غالبا عندو علاقة بتأتيرات خايبة. السحارة ولمشعودين كايديرو الطقوس ديالهوم تحت الضو ديال لقمر. زيادة على هادشي، فلغرب منتاشرة لخرافة ديال أن الضو ديال لقمر كايحوّل الناس لدياب. الناس كانت ومازال كتآمن باللي هاد الضو يقدر يزيد يكْفّس لحالة ديال لمراض، والنعاس تحتو كايجيب لعما أولّا لهبال. الناس كان كايتحساب ليها باللي الجلالة كايديرها الضو ديال لݣمرة. ليوما هاد لعتيقاد مابقاش.
فلفن الجديد
كايتي پيترسون ف2008 دارت عمل فنّي سماتو Light bulb to Simulate Moonlight (بولة كاتمتّل ضو لݣمرة). هاد لفنانة خدات 289 بولة مغلفة باش تصاوب وحدة كبيرة الضو ديالها كايشبه لضو لݣمرة لكاملة.
مولودية الداخلة
مولودية الداخلة هي فرقة مغريبية من مدينة الداخلة. تأسسات فـ1984، وكتلعب فتيران المسيرة الخضراء اللي كيهز 4000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
كسكسو
يسار|تصغير|300x300px|كسكسو ب سبع خضاري كسكسو، و كايتسما تا سكسو، ؤلا طّعام، هو مادة ؤ ماكلة أصلها من لمنطقة لمغاربية (لمغريب، دّزاير، تونس، ليبيا ؤ موريطانيا)، ؤ عندها شعبية كبيرة حتا ف بلدان خرين، بحال لبرطقيز، لبريزيل، فرانسا، ؤ إسرائيل. كاينين بزاف د طّرقان ديال سّتيعمال د مادة كسكسو، ؤ تّحضير ديال لأطباق ديالو، أكتر واحد معروف ف لمغريب هوّا لي كاتدار ب سميد ديال زّرع و لخضرة و لعطرية و زيت لعود و لّحم (ديال دّجاج و لا لبݣري و لا لغنمي ) و كاينة شي مناطق ف لمغريب كايديروه تا ب لحوت.
هو من أشهر لماكلات لمغريبية و جرات لعادة أنه يتكال ديما ف لغدا نهار جّمعة ؤلا نهار لحد.
وبصفة عامة هو طبق معروفين بيه لأمازيغ منذ شحال هادي، تعرف منذ التاريخ لوسيط لأعلى، وجذورو كترجع لقبل بزاف، فهي أكلة أمازيغية أصيلة حسب الروايات المتداولة منها رواية ابن خلدون، لي كتقول أن لأمازيغ فاش تسئلوا عن هويتهم بعد لفتح لإسلامي للمغريب قالو:
وهاد لعناصر ثلاثة لمحددة للهوية وردت ف أوصاف الرحالة لي زاروا لمغريب ف مختلف لعصور. وابن خلدون قال أن الكسكس خاص ببلاد البربر:
سّمية
كيقول محمد شفيق مستشار لملك لحسن ثاني، وأول عميد للمعهد لملكي لثقافة لأمازيغية بالرباط أن «كْسْكْسُو» تسمى بإسم الإناء لي كيتصنع فيه (الكسكاس من لفظ الأمازيغي «أسكسو»)، حيتاش بزاف تاع لأطعمة كتسمى بأسماء لأواني لي كتصنع بها بحال «طاجين»، «طنجية»، و«لقطبان»... ويقدر أن «أسكسو» تسمى هكاك حيث يمكن ليك تشوف من قعرو لمثقوب، إذن هو مشتق من فعل «ئسكسو» لأمازيغي لي كيعني "شاف".
لقرن 12م
كانت معظم المأكولات ف عهد لمرابطين كاتصايب ف الدار، بحال كسكسو بسمن ولقديد ولبصلة أو كسكسو الفتياني، وكانو أفراد لعائلة كيجلسو ف لأرض، وكيدورو على ميدة هابطة وكياكلو لكسكسو ف طبسيل واحد ب إيديهم بلا معالق. وكتكون لمرقة ولحم ف قدر من فخار كل واحد منهم كيهز قطعة دلحم لي عجباتو، وكيحطها قدامو بلا تقطيع، ومكيستعملش لموس، وإنما كيشد لحمة بيدو وكينهشها بسنانو.
لقرن 13م
هاد لمؤلف لمجهول ذكر وصفة تاع كسكسو آخر وهو "كسكسو بفتات الدرمك".
و ف عهد لمرينيين، ألف ابن رزين التيجيبي لأندالوسي كتاب تاع طبخ هضر فيه على الأطعمة الأندلسية لي كانت ف لأندلوس، وذكر حتى لأطعمة لمغربية وقارنها بين اطعمة بلادو الأندلوس، ومن بين لأطعمة لمغربية لي ذكر كسكسو لمغريبي، ذكر فيه شي 5 لوصفات تاع كسكسو.
لقرن 16م
ف زيارة ديالو لإقليم حاحا بمملكة مراكش، دون لحسن الوزان عادات طبخ عند سكان حاحا، وذكر أن ︎غداهم في شتا كيتكون من لخبز ولعسل، وفي صيف من لبن والزبد. وكياكلوا لحم بالبصلة والفول، مصحوب مع "لكسكسو". وذكر كذلك وصفة سكسو لي شافها ف مدينة فاس:
لقرن 17م
جا ف ترجمة أبي العباس أحمد المقري التلمساني لي زار لقدس جوج مرات، أن زوار أمير البلد كان كيجيو لعند لمقري باش ياكلو لكسكسو. وقال أبي علي اليوسي ف واحد المحاضرة ديالو:
و ف عام 1683م، صدر جيرمان مويط كتابو «رحلة الأسير مويط» لي عاود فيه سيرة ذاتية ديالو ف لمغريب لي بقى أسير فيه لمدة 11 عام، فهاد لكتاب هذا ذكر مويط وصفة سكسو لمغريبي بدقة وعاود طريقة كيفاش كيصاوبوه لمغاربة.
كما ان عبد القادر بن العربي المنبهي المدغري بن شقرون المكناسي -لي عاصر مولاي سماعيل- ذكر ف لأرجوزة الشقرونية ديالو بزاف د لأنواع تاع سكسو لمغريبي منها سكسو بالقديد، سكسو بالدجاج، سكسو باللحم و لخضرا، سكسو بالخليع، وسكسو بالحليب:
لقرن 18
ذكر سفير لمغريبي الزياني ف لمذكرات ديالو فاش كان ف تركيا، أنه زارو فواحد لعشية ف "ازمير" كاتب دولة سليمان أفندي، فجاب ليه الزياني سكسو، وقال ليه لوزير "سمحلي راني تعيشت ؤلا زدت عشا خر موحال يديني نعاس"؛ ف لح عليه الزياني باش يذوق سكسو وقال ليه: "ما تخفاش من بركة سيدنا سليمان!" وستفسرو لوزير على علاقة سليمان بسكسو! وجاوبو الزياني: "سكسو خترعو طبيب جان نبي لمذكور فاش حصل ليه سهر... فكان سباب نعاسو..!" فجربو لوزير و ولات ميدتو كل ليلة ماكتخلاش من سكسو.
وشيخ جيلالي امتيرد لي عاصر سلطان محمد بن عبد الله، ذكر ف لقصيدة ديالو ”الزردة“ سكسو وباداز:
لقرن 19م
ذكر شاعر وزجال لمغريبي محمد بن علي المسفيوي الدمناتي ف قصيدتو "اَلزَّرْدَة" لكسكسو لمغريبي، وبضبط سكسو ب لحم ولخضرا، وسكسو ب تفايا:
لقرن 20
لمغاربة ف فترة لإستعمار كان شايع بينهم يستخدمو السم أو ما يعرف "بالتوكال" ف طعام لجنود لفرنسيين، داكشي علاش فرانسا تاجهت لدراسة السموم ب لمغريب. ومن بين الصيادلة لدرسوا السموم ب لمغريب "شارنو A.Charnot" لي نشر عام 1945 كتابو "مبحث السمامة بالمغرب La toxicologie au Maroc". شارنو ف لبحث ديالو لاحظ ف معدة أحد ضحايا التوكال لي كلى "سكسو" قطعة من "رهج صفر" ف حجم جلبان مكسر، وسكسو كان معروف ف زمان بين لمغاربة انه كيدار فيه توكال حيتاش طريقة تحضير ديالو ولمواد لمكونة ليه ومذاقو، كلها ميزات كتجعلو يحتوي كل أنواع السموم وحتى واحد ما يقدر يرد لبال، وكانو لمغاربة كيديروه لجنود لفرنسيين.
وكنلقاو ذكر لسكسو في شعر القاضي لمغريبي عبد المأمون البلغيثي:
لأنواع ؤ لأطباق
يسار|تصغير|سكسو ب تفايا لمغريبي سكسو وجبة أسبوعية ف جل لبيوت لمغريبية، كتقوم أغلب لأسر ولعائلات لمغريبية بتحضيرو يوم جمعة تزامنا مع صلاة الجمعة، وغالبا ما كيترافق ب لبن، وكتفنن نساء لمغريب بتحضير عدة أنواع من لكسكسو لمغريبي على حسب كل منطقة، وكيحضى لمغريب بأكثر من 117 نوع من الكسكس، من بينهم:
• # كسكسو بالتفايا
• #كسكسو بسبع خضاري
• # كسكسو بالنعناع
• # كسكسو الجوزي بالمسكة الحرة والباذنجان
• # كسكسو الحلجة بالأعشاب والبقولة
• # كسكسو المكفول المسفيوي
• # كسكسو بالقديد
• # كسكسو زاكوري باللحم والجزر المجفف
• # كسكسو سمرغان أطلسي بالحليب والخضرا
• # كسكسو الركراكة بالفواكه الجافة
• # كسكسو بالثوم والفول يابس
• # كسكسو بالحوت والخضرا
• # كسكسو دالقمح بالحليب وجلبانه والفول والقرعه خضرا
• # كسكسو العيش باللحم ودجاج والقديد
• # كسكسو مزاب بالجلبانه والحليب والخضرا
• # كسكسو المخزني بالفاكية ودجاج
• # كسكسو الحمرا النخالة بالكديد
• # كسكسو السفة بالفواكه جافة وماء زهر
• # كسكسو بالرمان
• # كسكسو الخماسي
• # كسكسو سفة الطوبة
• # كسكسو السفة المدفونة
• # كسكسو باللفت والفول
• # كسكسو المحزم
• # كسكسو الزرع
• # كسكسو اتشو
• # كسكسو ترفاس
• # كسكسو البلبولة
• # كسكسو باداز
• # كسكسو الدرة
• # كسكسو التلاتي
• # كسكسو بالزليف
• # كسكسو المسفيوي بالحوت
• # كسكسو بالحليب والفول
• # كسكسو بحنجقلو
• # كسكسو بالبرقوق وزبيب والقرعه
• # كسكسو بداز بالحوت
• # كسكسو امركاس
• # كسكسو ديالة
• # كسكسو المعسل
• # كسكسو بالمساخن
• # كسكسو تشيشة
• # كسكسو ازنبو
• # كسكسو بالتين
• # كسكسو بالمجبنه
• # كسكسو وزان
• # كسكسو فيلالي بالبطاطة حلوة والتمر
• # كسكسو زياته بالخليع
• # كسكسو إفنوزن
• # كسكسو بالكرداس
• # كسكسو بتلجان
• # كسكسو تينلتيت
• # كسكسو إقوران
• # كسكسو المرمز
• # كسكسو بالمركاز
• # كسكسو روايال
• # كسكسو البلبولة باللحم الراس
• # كسكسو بالخليع
• # كسكسو ايوساين بجدور اللفت
• # كسكسو بالبصلة والزبيب
تونس لعاصمة
تونس لعاصمة، اللي كاتسمّا تا "تونس"، هي لعاصمة ديال تونس و أكبر مدينة فيها. جات لمدينة ف الشمال الشرقي د لبلاد و تاطّل على لبحر لبيض لمتوسط. تيسكنو فيها تقريبا مليون ديال الناس، ويلا تحسبو تا السكان ديال النواحي، تيوصلو ل 2.7 د لمليون د الناس (هي رابع أكبر مدينة ف لمغرب لكبير).
لمدينة لقديمة ديال تونس لعاصمة مسجّلة ف اللّيستا د معاليم التراث العالمي د ليونيسكو من 1979.
فرتيتة معمرة
تصغير|معدول|شكل الذرّة و الإلكطرون فالموضيل ديال بور. الحاجات، الكسدات، الضو، الشعى و شلاّ حوايج فالدنيا مصاوبين من التّركاب ديال واحد الفرتيت، هادي هي النّضرة ديال الموضيل العادي لي فالفيزيك د الفرتيت. كاين شي نواع من هاد الفرتيت عاينّاهوم من شحال هادي، وشي نواع آخرين يالله عاينّاهوم بحال البوزون د هيݣز لي عاينّاه فعام 2012.
الفرتيت ديال الضّو المعمّر
الذرّة ماشي هي أصغر حاجة فالدنيا، كاين لي صغر منها، و داكشي لي صغر منها هو لي تانسمّيوه الفرتيت. كاين فالقلب د الذرّة جوج نواع من الفرتيت، الپروطونات و النوطرونات. و ضاير بالقلب د الذرّة واحد النوع من الفرتيت لي تانسمّيوه الإلكطرون، و هاد الإلكطرون تاينقز من بلاصة لبلاصة، و العاقبة ديال داك التنقاز هو الخروج ولّ الدخول ديال واحد الفرتيت لي تانسمّيوه الفوطون.
ملي تاينقز الإلكطرون من موضع لموضع غادي يـخلي واحد الخوى، هاداك الخوى تانسمّيوه الخوى، و تانسمّيوه عاوثاني الفرتيت الزايد، والإلكطرون تانسميوه الفرتيت الناقص. حيثاش ملي تايتلاقى الفرتيت الناقص مع الفرتيت الناقص، تايتدافعو، وملي تايتلاقى الفرتيت الناقص مع الفرتيت الزايد، تايتجارو.
الكونداساتور
كونداساتور هو واحد الحيلة فالإلكترونيك تانكدّسو بيها الفرتيت د الضّو، و أول كونداساتور صاوبنا هو القرعة ديال لايدن ، صاوبها پيتر ڤان موشنبغوك فمدينة لايدن الهولاندية. ف 1740 كنّا تانخرّجو الفرتيت د الضّو بالحكّان، دابا نيت فاش تانحكّو شي ستيلو مع شي حاجة و تانقرّبوه لشي طريّف صغير د الورقة تايجرّها. و ديك الساع كانو تايخرّجو بزّاف تاع الفرتيت د الضّو بالمكينة ديال فرانسيس هاوكسبي.
هاد فرانسيس هاوكسبي كان حرايفي فالأكاديمية الملكية النݣليزية، وكان صاوب البومبةباش يخوي القراعي من الهوى، ومن بعد بدا تايخمّم فواحد القاضية : ملّي تايحرّك شي قرعة فيها الزّواق و خاوية من الهوى، تايبدى واحد الشعى زرق تايضرب فالقرعة. بدّل الزّواق بالحجر د العنبر، و ملّي حرّك القرعة خرج عاوتاني داك الشعى، هو يقول مع راسو علاش مايحرّكش القرعة براسها فموضع مايحرّك شي حاجة وسطها.
من تمّا بداو فأوروپا تيعاودو نفس التجربة و بداو تيلاقيو قرعة مع قرعة و تيزيدو فتكداس الفرتيت المعمّر ديال الضّو. ف 2021 باش نكدّسو الفرتيت ديال الضّو غادي يخصنا واحد البيدق (العنصر) د الإلكترونيك لي تانسمّيوه الكونداساتور. هاد الكونداساتور تيليق لشلاّ حوايج :
أولمپيك اليوسفية
أولمپيك ليوسوفية هي فرقة مغريبية من مدينة ليوسوفية. تأسسات فـ1933 بسمية أولمپيك لويس جانتي، وكتلعب فتيران الداخلة اللي كيهز 1500 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
لكتابة لأمازيغية بلعربية
لكتابة لأمازيغية بلعربية هي لفباية مبازية على لخط لعربي وتكتبات بيها بزّاف ديال اللوغات لأمازيغية فلقرون لوسطانبة. ليوما الناس ولّات كاتكتب إما بتيفيناغ الجديدة فلمغريب ، أولّا لكتابة لأمازيغية باللاتينية فالدزاير.
لأپارتايد
لأپارتايد (بلأفريكانز: Apartheid - وتاتعني التفراق) هو نظام لعزيل لعنصري على حساب لون د لبشرة. هاد نظام حكمات فيه لأقلية لي عندها لون لبشرة بيضا ف جنوب إفريقيا من عام 1948 وحتى لنهاية النظام ما بين 1990 - 1993.
هشام أرازي
هشام أرازي (تولد فالدار لبيضا ف 19 أكتوبر 1973) لعاب قديم ديال الطينيس مغريبي، كان كيتسمّا "السحّار لمغريبي د الطينيس" و لاّ "السحّار د التيرانات" حيت كانت عندو طريقة د اللعب فيها لفراجة بزاف.
بدا هشام أرازي لحتيراف ديال الطينيس ف 1993 ، و لكن ما تعرف مزيان تال 1997، ملّي ربح لبطولة د لحسن التاني فالدار لبيضا، و اللي كانت هي لبطولة لوحيدة اللي ربح ف لمسيرة لاحترافية ديالو. أحسن ترتيب كان عندو هو الترتيب 22 ف لعالم، و كان ف لعام 2001.
أرازي دار بزاف د النتائج مزيانة فأحسن لبطولات، و لعب جوج مرات ربع النهاية د رولان ݣاروس (1997، 1998) و جوج مرات الربع نهاية ديال بطولة أسطراليا (2000، 2004). أرازي ربح فلمسيرة ديالو بزاف د اللعّابة اللي كانو مرتبين هوما اللول ف لعالم، بحال رودجر فيديرير و أوندي آݣاسي و خوان كارلوس فيريرو.
طرابلس
طرابلس هي لعاصمة لإقتصادية و لإدارية د لييبا و كتلقب ب "عروس لبحر لأبيض"، و فيها مطار دولي (مطار معيتيݣة )، و مطار داخلي، و مرسى و الجوج أكبر جامعات ف لبلاد (جامعة طرابلس و جامعة ناصر).
إقليم وارزازات
التقسيم والسكان ديال لإقليم
فإقليم وارزازات كاينين 2 ديال لجماعات الترابية لحضرية و 15 ديال لجماعات لقروية. هاد الجدول كايعطي عدد السكان ديال لبلديات فلإقليم:
زينب فاسيكي
زينب فاسيكي ؤلا زينب فاسقي (مزيودة ف 21 يوليوز 1994 ف فاس) هي فنانة كاريكاتيرية مغريبيّة ؤ مُهندسة ميكانيكية ؤ ناشطة ديال حقوق لمرا زيد على داكشي النّشاط ديالها ف مجال تمكين لمرا ؤ لمساواة بين لمرا ؤ رّاجل. تشهرات زينب ب سباب مشروع دارتو سميتو «حْشُومَة» هاد لمشروع هوّا بزاف ديال تّصاور لفنية لكاريكاتوريّة لي نشراتها عام 2018 ؤ لي كاتصور لعيالات عريانات، ؤ كاتهضر فيه زينب علا ضرورة نحيدو لمعايير لمزداوجة. تعرض لمشروع ل أوّل مرة في مدريد ف صّبليون قبل ما يتعرض من بعد ف رّباط. لهدف ديال زينب فاسيكي من هاد لخدمة هو تحارب رّقابة ؤ تحيد «لمحرمات» ف لمغريب.
حياتها
تزادت زينب فاسيكي ف 21 يوليوز عام 1994 ف مدينة فاس ف لمغريب ؤ قرات تما. تخرجات من لكلية د لهندسة ف يونيو 2017.
ف 2014، رحلات ل دارلبيضا فين مازالا عايشة حتال دابا. زينب دخلات ل لݣروپ د سكف كف ؤ نشرات ف 2017 أول كوميك ستريپ ديالها ب سميت "ؤمور" فين ورات صعوبات لي كاتواجه لعيالات ف لمغريب.
وداد قلعة السراغنة
وداد قلعة السراغنة أولا لوداد السرغيني هي فرقة مغريبية من مدينة قلعة السراغنة. تأسسات فـ1953، وكتلعب فالتيران لبلدي د قلعة السراغنة اللي كيهز 3000 مشجع. ما عمر دات هاد الفرقة لبوطولا لوطنية لحتيرافية ولا كاس لعرش.
إقليم تينغير
التقسيم والسكان ديال لإقليم
فإقليم تينغير كاينين 3 ديال لجماعات الترابية لحضرية و 22 ديال لجماعات لقروية. هاد الجدول كايعطي عدد السكان ديال لبلديات فلإقليم:
فتح الناظور
فتح الناظور هي فرقة مغريبية من مدينة الناظور. تأسسات فـ1971، وكتلعب فالتيران لبلدي د ناضور اللي كيهز 2500 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
كينيا
لجمهورية د كينيا (بالسواحيلي: Jamhuri ya Kenya - بلينݣليزية: Republic of Kenya) هي بلاد جات ف الشرق د إفريقيا و تيدوز عليها لخط ديال لإستواء. تيحدّها من الشرق لمحيط لهندي، من لغرب أوݣاندا، من لجنوب طنزانيا، إتيوپيا و جنوب السودان من الشمال، و الصومال من الشمال الشرقي.
أول علاقة ديال لبلاصة اللي فيها كينيا مع لأوروپيين كانت ف لقرن 15، ملي وصلو ليها لبرتغاليين. و لكن أول وحدين ستعمرو بالصّح لبلاد كانو هوما لبريطانيين، و اللي ردّوها محمية ديال لإمبراطورية لبريطانية ف 1895. هاد لحماية ولاّت ستعمار كامل ف 1920. ف 1952، دارو لكينيين تورة تسمّات التورة د ماو ماو و تحاربو مع لبريطانيين تا خداو ستقلال ديالهم ف 1963.
تيسكنو ف كينيا تقريبا 48.5 مليون د الناس، و لعاصمة ديالها هي نايروبي. اللغات الرسمية ديال لبلاد هوما السواحيلي و لينݣليزية، و لفلوس اللّي كاتخدّم فيها هي الشيلينݣ لكيني. النضام د لحكيم ف كينيا هو جمهوري، و لبلاد داخلة مع بزاف د لمنضمات دولية بحال لأمم لمتحدة و ليتيحاد ليفريقي و لكومنويلت و لبنك الدولي.
نادي وارزازات
نادي وارزازات هي فرقة مغريبية من مدينة وارزازات. تأسسات فـ1961، وكتلعب فتيران سيدي داود اللي كيهز 3000 مشجع. ما عمر دات هاد الفرقة لبوطولا لوطنية لحتيرافية ولا كاس لعرش.
كريسطوف كولومبوس
كريسطوف كولومبوس (باللاتينية: Christophorus Columbus - بالطاليانية: Cristoforo Colombo - بالصبليونية: Cristóbal Colón) (31 أكتوبر 1451 - 20 ماي 1506) كان رحّالة و مستكشف طالياني، كيتعتابر هو أول أوروپي دار سفرة وصلات للكاريبي، و أمريكا لوسطانية، و أمريكا لجنوبية. كاين ناس اللي كيعتابرو كولومبوس هو اللي كتاشف لقارة ديال أمريكا، واخا كانو ساكنين فيها ناس قبل، و واخا كانو لفايكينݣ وصلو ليها قبل منو بقرون.
أول مرّة وصلات شي سفرة كان فيها كولومبوس للقارة ديال أمريكا كانت نهار 12 أكتوبر 1492، و اللي وصل فيها للجزر د لكاريبي. من موراها دار 3 د السفرات آخرين من أوروپا لأمريكا من لمحيط لأطلسي. هاد السفرات وصلو للكاريبي، أمريكا لوسطانية، و أمريكا لجنوبية، و خلّصات عليها لعائلة لملكية ديال صبانيا.
لبلاد ديال كولومبيا خدات سميّتها من كولومبوس، و لميريكان عندهم نهار ديال لعطلة سميتو نهار كولومبوس (نهار التاني ف كل شهر أكتوبر).
كيرݣيستان
كيرݣيستان (بلكيرݣيزية: Кыргызстан، بالروسية: Кыргызская Республика) هي بلاد جبلية ما كاطلش على لبحر جات ف لوسط د آسيا. تاتحدّها من الشمال كازاخستان، من لغرب و لجنوب لغربي أوزباكستان، من لجنوب الشرقي طادجيكيستان، و من الشرق الشينوا.
تسيكنو ف كيرݣيستان تقريبا 6.2 مليون د الناس، و لعاصمة ديالها و أكبر مدينة فيها هي بيشكيك. اللغات الرسمية د لبلاد هوما لكيرݣيزية و الروسية، و لفلوس اللي كاتخدّم ف لبلاد هي السّوم. كيرݣيستان داخلة مع بزاف د لمنضمات دولية بحال لأمم لمتحدة و منضمة التعاون لإسلامي و منضمة التعاون د شانݣاي و لكومنويلث د لبلدان لمستاقلة و لمجلس التركي.
اللغات
كيرݣيستان هي وحدة من جوج جمهوريات فوسط آسيا اللي كانت سوڤياتية، و اللي باقي اللغة الرسمية ذيالهم هي الروسية. الدولة الثانية هي كازاخيستان. اللغة لكيرݣيزية ولات رسمية ف 1991. من بعد ضغط ديال الأقلية الروسية فالبلاد، كيرݣيستان ردات الروسية لغة رسمية ف 1997، و هو لي خلاها تكون بلاد عندها جوج لغات رسمية.
لكيرݣيزية هي لغة تركية من الفرع ديال كيپتشاك، قريبة بزاف من لكازاخية، كاراكالپاك، ونوݣاي طاطار. كانت مكتوبة بالحرف العربي حتال القرن العشرين. الحرف اللاتيني دخل ف 1928، وتبدل للكتابة السيريليكية اللي فرضها سطالين ف 1941.
على حساب الإحصاء ديال 2009، 4.1 مليون واحد كيهضر لكيرݣيزية بحال لوغتو الأولى ولا الثانية، و 2.5 مليون كيهضروا الروسية بحال اللغة الأولى ولا الثانية. لؤزباكية هي ثاني لغة كاتهضر بحال لغة الأصلية، تابعاها الروسية. الروسية هي اللغة اللي مستعملة بزاف بحال لغة تانية، تابعاها لكيرݣيزية والأوزبكية.
الروسية مستعملة بزاف فالاقتصاد وفي السياسة. حتال مؤخرا، لكيرݣيزية كانت تستعمل غير بين الناس وقليل فاش كيخدموها فالاجتماعات ولا اللقاءات. و لكن، الاجتماعات في البرلمان دابا ولاو كيخدمو لكيرݣيزية، وكيديرو معاها ترجمة للناس اللي ماكيهضروش بيها.
بهاء روندا
بهاء روندا أولّا بهاء الروندة (تزادت ف1974، الرباط - ) هي مغنية مغريبية كاتغنّي لأندلسي وبالضبط لغرناطي. كبرات ففاميلة عزيز عليها تحافض على الترات لأندلسي. قرات بهاء روندا على يد لحاج أحمد پيرو، بدات لمشوار ديالها معا لجوق ديال شباب لأندلس اللي مشات معاهوم فمهرجانات فالداخل وبرّا لمغريب. تشهرات بهاء فلمهرجان ديال الطرب لغرناطي فوجدة ولمهرجان ديال لموسيقى الروحية ففاس. قدمات بهاء روندا بزاف ديال السهرات على لمطروز (أندلسي فيه جملة بلعربية تابعاها وحدة خرة بلعبرية) مع ليهودية لفرانساوية فرانسواز أطلان.
الحاجة الحمداوية
الحاجة الحمداوية، تولدات ف 1930 ف دارلبيضا ؤ ماتت فـ5 أبريل 2021 ف رباط، كانت مغنية مغريبية كاتغنّي لعيطة والشعبي بالدارجة. كبرات لحاجّة لحمداوية فدرب السلطان وبدات لغنا ديالها من صغرها وغنّات مع أوركسترا "patchwork". صاوبات الستيل ديالها من لغنا لمغريبي باللباس ديال لقفطان. لأغاني ديالها كايتعتابرو شعبي كلاسيكي وعاودوهوم مغنيين مغاربة شباب بزاف ديال لمرّات. غنّات لحاجة لحمداوية مع مغنيين كبار بحال حميد بوشناق.
لأغاني ديالها
تشهرات لحاجّة لحمداوية ببزاف ديال لأغاني بحال:
بوطولا 2 (2017-2018)
لفراقي
هادو هوما لفراقي اللي كانو فموسم 2017-2018.
نسمة سطات
نسمة سطات هي فرقة مغريبية من مدينة سطات. تأسسات فـ2011، وكتلعب فالتيران لبلدي د سطات اللي كيهز 20000 مشجع.
تلڤزيون لمركزي د شينوا
تلڤزيون لمركزي د شينوا (ب شينوية 中国中央电视台) ؤلا CCTV هي شبكة رسمية ديال الشينوا د لإذاعة ؤ تلفازة. شبكة عندها علاين 50 قنوات ؤ كتبت ل كتر من مليار ديال لمشاهدين ف 6 لوغات.
تاريخ
ف 1954، رّئيس د لحزب لشيوعي ماو زيدونݣ كان باغي شّينوا باش تكون عندها قناة د تّلفازة ديالها. ف 1 ماي 1958، بدا لبت ديال لول ل لقناة د تّلفازة ف شّينوا، ؤ كانت سميتها بَيجينݣ تلڤيزيون (Beijing Television). شبكة طلقات لقناة تّانية ديالها ف 1963، ؤ قناة تالتة ف 1969. ف 1973، بدا لبت ديالها ب لّوان.
ف بدية د 1978، بداو لبرامج رئيسية ديال لخبار، ؤ من بعد ف ماي 1978 ولّات سّمية ديالها CCTV (تلڤزيون لمركزي د شينوا).
ف لبدية، لقسم د دعاية د لجنة لمركزية د لحزب لشيوعي دار رقابة ديريكت ف لبرامج. ف سّنوات د 1990، لحزب دار ريݣلات جديدة، بحق لبرامج ؤ لقنوات ديال شّبكة باقي تال دابا متقدرش تقول نتقادات علا لحزب شّيوعي. سيَيج جديد ديال تلڤزيون لمركزي د صين تّفتح ف 2 شتنبر 2008.
حفيظة الحسناوية
حياتها
تزادت حفيضة ف عبدة تعلمات لغنا من عند لحاجة لحامونية والشيخة عايدة. دخلات حفيضة لحسناوية ل لغنا لمحتارف ف 1974 معا لفرقة ديال ولاد بنعݣيدة وتلاقات مع فاطنة بنت الحسين لي علماتها بزاف د لحوايج ؤ تبناتها من بعد، الشي لي خلّا الشيخة حفيضة تشهر كتر.
توفات حفيضة ف 6 أكتوبر 2022 ف أسفي ب سباب لمرض.
فتح ويسلان
فتح ويسلان هي فرقة مغريبية من مدينة ويسلان. تأسسات فـ1997، وكتلعب فالتيران الشرفي د مكناس اللي كيهز 20 ألف مشجع.
محمد الطود
محمد الطود (تولد ف 1928 ف لقصر لكبير - مات ف 7 نونبر 2007 ف سلا) كان موسيقار و منشد مغريبي ديال لموسيقا لأندلسية، اللي كاتسمًا تا لموسيقا د لآلة. محمد الطود كان من الناس اللّي وتّقو وطوّرو هاد لموسيقا ف لقرن 20، مع فنانا آخرين بحال مولاي أحمد لوكيلي و عبد الكريم الرايس و محمد العربي التمسماني.
خربوشة
خربوشة، حادة الزيدية، حويدة لغياثية، لكريدة أولّا زروالة (تزادت فلخر ديال لقرن 19 فعبدة) هي شاعرة ومغنية مغريبية ديال لعيطة تعرفات فاش دارو ولاد زيد التورة على لقايد عيسى بن عمر. تعرفات خربوشة فالداكرة ديال لمغاربة باللي هي رمز ديال التورة والصبر، حيتاش كانت كاتدافع على ولاد بلادها (ولاد زيد) بالشيعر اللي كانت كاتغزل فيه ضد فلقايد فعام الرفسة.
خلّات خربوشة بزاف ديال لأغاني اللي ليوما هي طرف كبير من لفن ديال لعيطة.
محمد الطود
حياتو
ف 1951 دخل مع لإذاعة ديال الرباط و كان تيجوّد فيها لقرآن كل نهار ربع ساعة، حتا تلاقا مع محمد مبيركو، اللي كان لمدير د لجوق لأندلسي د لإذاعة، و دخّلو معاه منشد للجوق. بقا الطود مع لجوق، و ف 1989، ملّي مات لأستاد ديالو مولاي أحمد لوكيلي، ولاّ هو الرئيس د لجوق.
خربوشة
لمصادر التاريخية كاتعاود القصة ديال خربوشة وكيفاش ماتت وكيفاش تطفات التورة ديال ولاد زيد، لكن هاد المصادر غير هضرة ورتوها الناس من جدادهوم، داكشي علاش هاد لمصادر مامتّافقينش على قصة وحدة.
محمد الطود
حياتو
من ماي 1989 ل فبراير 1992 شارك محمد الطود ف لمشروع د "أنطلوجية الآلة"، اللي دارتو وزارة التقافة مع دار ثقافات العالم ف باريز، و شاركات فيه 5 د لمجموعات د لأندلسي وطنية، باش يوتّقو ݣاع النوبات اللي كانت باقا محفوظة ديال لآلة.
خربوشة
أغانيها
خربوشة مانظماتش العيطة غير باش تعيط على الحماسة و الجهد يكون فولاد قبيلتها، لكن فنفس الوقت كانت تقول فالقايد عيسى لي مايسوى و تعيط بالاجحاف و النكد لي عيشهم فيه وكانت تشوه السمعة ديالو بغناها.
لإملاء ديال لكتابة بلأمازيغية
تيفيناغ
تيفيناغ (بلكتبة تاعها: ⵜⵉⴼⵉⵏⴰⵖ، بالنوسخة ديال التوارݣ: ⵜⵊⵉⵏⵗ أولّا ⵜⵊⵏⵗ، بلكتابة لأمازيغية باللاتينية: Tifinaɣ هي كتابة ديال أبجد كايتكتبو بيها اللوغات لأمازيغية. تدارت لفباية جديدة مبنية على هاد السيستيم دلكتابة فلقرن 20 وتسمات تيفيناغ الجديدة أولّا تيفيناغ دليركام (بالنݣليزية: Neo-Tifinagh). هاد النوسخة ديال لكتابة كاتستعمل رسميا فلمغريب باش تتقرا لأمازيغية لمعيارية لمغريبية فلمدارس لبتيدائية والنشير ديال لكتوبة.
لاتينية
لكتابة لأمازيغية باللاتينية (باللوغات لأمازيغية: Agemmay Amaziɣ Alatin، أݣَمّاي أمازيغ ألاتين) هو نوسخة ديال لكتابة اللاتينية اللي كايتكتبو بيها اللوغات لأمازيغية. تعتامد فلقرن 19 وفيه بزاف ديال لحروف.
لأردن
لمملكة لأردنية لهاشمية، لمعروفة ب لأردن، هي بلاد جات ف لجنوب لغربي ديال آسيا، ف لمنطقة د الشام ف الشرق لأوسط، فالشمال د شبه لجزيرة لعربية. تاتحدّها سوريا من الشمال، فلسطين من لغرب، لعراق من الشرق و السعودية و لبحر لحمر من لجنوب. تسمّات لأردن على لواد د لأردن اللّي تيدوز ف لغرب ديالها.
لبلاصة اللي فيها لأردن كانت تابعة لبزاف د لبلدان فالتاريخ، منها لإمبراطورية الرومانية و الدولة لأموية و الدولة لعبّاسية و الدولة لعتمانية. مورا التورة ديال لعرب ف 1916 على الدولة لعتمانية، تقسمات لممتلكات د لعتمانيين ما بين فرانسا و بريطانيا. تأسسات لإمارة ديال شرق لأردن بلمعاونة د بريطانيا ف 1921، و كان حاكمها لأمير عبد الله بن حسين. ف 1946، ستاقلات لإمارة رسميا من بريطانيا، و ولاّت مملكة لأردن لهاشمية، اللي كان أول ملك ديالها هو عبد الله النيت. النضام ديال لحكيم ف لأردن هو نضام ملكي دستوري، و فيه حكومة تمتيلية.
تيسكنو ف لأردن تقريبا 10.5 مليون د الناس، و لعاصمة ديالها هي عمّان. اللغة الرسمية ديال لبلاد هي لعربية، و لفلوس اللي كاتخدّم هي الدينار لأردني. لأردن معروفة باللي فيها أهبط نقطة ف لعالم، و اللي هي لبحر لميت، اللي هابط 428 ميطرو تحت من سطح لأرض.
حسنية أݣادير
حسنية أݣادير ( بلأمازيغية: ⵜⴰⵎⵓⵏⵜ ⵜⴰⵡⵏⵏⵓⵏⵜ ⵜⴰⵍⵃⴰⵙⴰⵏⵜ ⵏ ⵓⴳⴰⴷⵉⵔ تامونت تاونوت تلحاسانت نوݣادير) هي واحد لفرقة مغريبية تأسسسات فعام 1946 فأݣادير وكانت من بين لفراقي اللي حاربوا الاحتلال وتخلقات ضد فيه، وهي فرقة سوسية لمشجعين ديالها أغلبية من ناس سوس. خدات هاد لفرقة البطولة جوج مرات مزدية 2001 و2002.
نادي عمل بلقصيري
عمل بلقصيري هي فرقة مغريبية من مدينة مشرع بلقصيري. تأسسات فـ1947، وكتلعب فالتيران لبلدي د مشرع بلقصيري اللي كيهز 5000 مشجع.
أوديت نارايان
أوديت نارايان (خلاق ف بهاراداه - النيپال ف 1 دجنبر 1955) مغني هيندي متخصّص ف تقنية لپلايباك ف لأفلام لهيندية. ربح 5 د لمرات لجائزة د Filmfare Awards لهيندية على لأعمال لغنائية ديالو ف لألافم د بوليود. أوديت نارايان هو لمن بين أكتر لمغنيين اللي كايخدمو ف لپلايباك د لأغاني د لأفلام د شاروخان.
حياتو
أوديت خلاق ف النيپال، بلاد لواليد ديالو. لواليدة ديالو هندية أصلها من بيهار، اللي هي ولاية ف الشمال لغربي د لهيند.
ف 1987 دبّر على منحة باش يمشي يقرا لموسيقا لهندية ف بومباي و دوز 6 سنين د لقراية لجامعية على لموسيقا. لكاريير ديالو ف بوليود بدات ف 1980 فاش عيطليه لمنتج راجيش روجان باش يخدم ف فيلم Unees Bees.
هاداك لفيلم غادي يكون هو لبدية لفنية ديال سميات خرين بحال لممتلة جوهي شاولا و لممتل أمير خان و زيد عليهوم لمغنية آلكا ياݣنيك، اللي غادي تخدم من بعد بزّاف مع أوديت نارايان ف أعمال ياخرا و ب الدات اللي كايكون فيها شاروخان.
حياة بوخريص
حياة بوخريص (تزادت فمكناس - ) هي موسيقية ومغنية مغريبية ديال الترات دالسماع ولمديح دالنبي ومن 1991 خدّامة أستادة فلكونصيرڤاطوار دمكناس. كاتغني حياة بوخريص لأندلسي ولملحون ولغرناطي ولحوزي الدزايري ولقطاع دلموسيقى دالشمال اللي جاية من لمقامات ديال لموسيقى دلأندلسي.
برّا لمغريب
دارت حياة بوخريص جولات فنية فبزاف ديال الدول فلعالم:
لشبونة
لشبونة (ب لبرتغالية: Lisboa) هي لعاصيما ديال لبرتغال و أكبر مدينة فيها. لشبونة جات ف لغرب ديال لبلاد و تيدوز منها لواد ديال الطاج. هي لعاصمة لوحيدة ف أوروپا اللي كاطّل على لمحيط لأطلسي، و ف لمنطقة ديالها فين جات أكتر بلاصة ف لغرب ديال أوروپا لقارية، و هي "كابو دا روكا".
تسيكنو ف وسط لمدينة د لشبونة تقريبا نص مليون د الناس، ويلا حسبنا النواحي تاهوما تايوصل الرقم ل تلاتة د لمليون.
النجم البيضاوي
النجم البيضاوي أولا نجم الشباب هي فرقة مغريبية من مدينة الدار البيضا. تأسسات فـ1942، وكتلعب فتيران نجم الشباب اللي كيهز 3000 مشجع. دات هاد لفرقة لكاس دبوطولا 1 واحد لمرة، وهادشي ف لموسم ديال 1958-1959.
كارتون نيتوورك
كرتون نتوورك (ب نݣليزية Cartoon Network)، هيّا شبكة تلفزيونية كبيرة، و كتدوز برامج د رّوسوم ديال صغار ؤ لكبار في غاع لعالم، ؤ عندها كتر من 10 لوغات، لي منها لعربية، تأسّات شّركة ف عام 1992 ؤ سّييج ديالها كاين ف لميريكان.
لقناة كدوز بزاف ديال مسلسلات د رّوسوم من أكشن ل كوميديا. بدات سلسلة لأصلية لي نتجاتها لقناة ف عام 1994 مع "Space Ghost Coast to Coast"، و من بعد مسلسلات خرا بحال مختبر دكستر، كليو و شيكو، سي وياسيل، بنات لقوة،اد ادد و ادي، جوني برافو، كوردج لكلب لحمق، وقت لادفنتر، عالم غامبول لواعر ، روبوت بوي، لعم جدي، بن 10 و لعرض لعادي. ف عام 2009، ولات كدوز مسلسلات حركية حية، لي منهم أفلام وارنر بروس و نيو لاين سينما. من غشت 2013، ولات لقناة ف أكثر من 98،671،000 أسرة فميريكان (86.4 ٪ من الأسر لي عندهم تلفازة).
ف 1990
تصغير|شعار كرتون نتورك ديال 1992 فعام 1991، شرات شركة تيرنر استوديوات ديال هانا-باربيرا ب 320 مليون دولار. ف 18 فبراير 1992، تيرنر دارت اعلان بلي غادي تحل قناة جديدة سميتها
كرتون نتورك ف 1 أكتوبر 1992، و لي غادي تدوز لكرتون ل تيرنر3. أول بث كان فيه غير رسوم كاريكاتوري كلاسيكي لي نتجاتها وارنر بروس في لخمسينات من لقرن لي داز، و حلقات باباي ديال 1957، و رسوم ديال MGM، و رسوم هانا باربيرا 3. فلبدية، كانت لقناة ف نيويورك وفيلادلفيا وواشنطن وديترويت. أول حلقة دازت فقناة كرتون نتورك هي "Rhapsody Rabbit" من برنامج باغز باني 1946، مكانتش كرتون نتورك لوحيدا لكدوز رسوم فداك لوقت كانت حتى نيكلوديون لي بدات من ثمانينات. ف 11 غشت 1991، دوزات نيكلوديون ثلاثة رسومات ناجحين بزاف:"Doug, Ren, Stimpy,Razmoket"، لي بينات لأهمية ديال رسوم لكاريكاتوري فلقناة. ديزني و شركات لي تابعين ليها حيدو رسوم لكاريكاتوري شويا بشويا، بحال شبكة مريكان لي ولات كلها كارتون إكسبريس لي عندها شهرة كبيرة.
ف 2000
تصغير|شعار كرتون نتورك ديال 2004ف 1 أبريل 2000، طلقات كرتون نتورك قناة جديدة سميتها بوميرانغ (Boomerang)، هي قناة كدوز برامج قديما ديال ثمانينات. و من بعد طلقو Adult Swim مع حلقة من "Home Movies" ف 2 شتنبر 2001. كدوز لفقرة عشية كل سبت و كيعادو ليه كل خميس. Adult Swim كدوز حتا Harvey Birdman: Attorney at Law و Sealab 2021 و Aqua Teen Hunger Force. كرتون نتورك دارت أول فيلم ليها لي سميتو بنات لقوة (The Powerpuff Girls) ف 3 يوليوز 2002. نهار 14 يونيو 2004 مع 6 صباح، بدلات كرتون نتورك شعار ديالها و حيدات رسوم لكاريكاتوري لكلاسيكي و داتو ل قناة بوميرانغ (Boomerang). ف عام 2006 بدلات كرتون نتورك شعار ديالها لشعارCN ثلاثي لأبعاد.
ستقل جيم سامبل لمدير للول ديال لقناة، ف 1 شتنبر 2007، تغير شعار ديال لقناة، و تيم لموسيقي ديال لقناة ولا بأغنية Fall is Just Something That Grown-Ups لي داروها The Hives. من أكتوبر 2007، دوزات كرتون نتورك 40 حلقة من برنامج Fox Kids لي كيتسمى Goosebumps.
فعام 2006، حيدات لقناة بزاف ديال لبرامج لي كيرجع تاريخ ديالها ل تسعينات (مختبر دكستر ، وليه سوبرز ناناس ، و بزاف). ف 20 شتنبر 2008 احتفلت قناة Toonami ب 11 عام ديال لبث، و هي قناة تابعا لكرتون نتورك.
ف 2010
تصغير|شعار كرتون نتورك ديال 2010 ف 29 ماي 2010 مع 6 صباح، تبدل شعار لقناة و دوزات رسومات جداد Code Lyoko و Regular Show و Sym-Biontic Titan و Ben 10: Ultimate Alien و Adventure Time و Generator Rex و Robotomie. ف 27 دجنبر 2010، ولات فقرة Adult Swim كتعرض ساعة فنهار، و كتبدا من 9:27 د لعشية. ف صيف 2010، دوزات لقناة جوج د لبرامج لجداد : كوردج لكلب لحمق و ولاد جيران، لي دازو فقناة بوميرانغ هو للول. ف أكتوبر 2010، رجعات لقناة"بيلي و ماندي، لمغامرون لي مورا لبحر" بعدما غابو على لقناة عماين. ف 8 نونبر 2010، رجعات لقناة مختبر دكستر بعدما داز ف بوميرانغ. ف 6 ديسمبر 2010، رجعات لقناة بنات لقوة بعد ربع سنين و نص ديال لغياب على لقناة. في عام 2011، دوزات لقناة برنامج عالم غامبول لواعر، دارت هاد سلسلة ضجة حيت هي أول رسوم أصلي أنتجوه كاملو ف استوديو Cartoon Network Europe.
ف 2012، دارت كرتون نتورك اعلان على لبرامج لجداد لي غادي يبداو فلقناة عام 2013 لي منهم "انكل جراندبا ، تين تايتنز زيدو ، ستيفن يونيفرس (هو أول كرتون دارتو مراة)، أي هيرت تويسداي، كلارنس، تحديات صعيبة، غروجباند،بيوارد باتمان، توم و جيري شو، أساطير تشيما و بنات لقوة.
لعالمية
كرتون نتورك، من بديتها و هي تتحل فروع ديالها فبلدان خرين و ولاو عندها فروع بلغات مختلفة : كانادا ، العالم العربي ، شينوا ، الجاپون ، روسيا ، الطاليان ، فرانسا ، ألمانيا ، البرازيل ... واخا كان فلقمر لاصطناعي و لا من كابل. فأغلب لبلدان كرتون نتورك كتكون مدفوعة.
حياة الإدريسي
حياة الإدريسي (تزادت ف24 شتنبر 1963، الدار البيضا - ) هي مغنية مغريبية تشهرات بلأغاني ديال أم كلتوم وأغاني ديال ملحنين بحال عبد لفادر رشدي وأحمد البيضاوي. كاتكنّى هاد لمغنية بكوكب لأغنية لمغريبية.
لأغاني ديالها
• اختصار (ألبوم)
• الخوف (ألبوم)
• خربوشة (ألبوم)
• شارع قديم (ألبوم)
• كازابلانكا (ألبوم)
• أنا حبيتو
• إنت السبب
• يا سيدي قلها
• دابا تجي
• مغريبي
زهرة هندي
زهرة هندي (تزادت ف1979، خريبݣة - ) هي مغنية وممتّيلة مغريبية فرانساوية. كاتغنّي لأغاني ديالها بالنݣليزية وتاشلحيت، أولّا كاتجمع بيناتهوم كيما فلأغنية ديال "إميك سيميك". تأترات هندي زهرة ببزاف ديال ديال لمغنيين بحال الشيخة ريميتي وكاتشبّه ببيت جيبونز من بورتيسهاد، مانوتشو، بيلي هوليداي، پاتي سميث، ونورا جونز. متلات ف2014 فلفلام ديال "The Narrow Frame of Midnight" تاع تالا حديد و "The Cut" ديال فاتح أكين.
حسنية وجدة
حسنية لازاري وجدة هي فرقة مغريبية من مدينة وجدة. تأسسات فـ2000، وكتلعب فتيران أنݣاد اللي كيهز 1000 مشجع.
تيزرݣان
تيزرݣان (بتشلحيت: ⵜⵉⵣⵯⵔⴳⴰⵏ, Tizʷrgan) هو واحد دوار محصن أولا قلعة مبني فوق واحد جبل من جبولا ديال لأطلس الصغير، جا فطريق لي كاتجمع بين آيت باها و تافراوت. تابع لقبيلة أيت وافاياض ف جماعة إدا وݣنيضيف، إقليم شتوكا أيت باها، جهة سوس ماسة ف لمغريب. ساكنين فيه تقريبان شي 32 واحد على حساب الإحصاء الرسمي للسكان والسكنى ديال عام 2004.
منين جات سمية
لأصل ديال تسمية ديال قرية “تيزركان”، وعلى حساب بزاف ديال الروايات الشفهية، كايرجع لكون الصخرة لي تنات عليها هاذ المعلمة كاتستعمل ف صنيع ديال الرحى، لي هو بتشلحيت “أزرݣ”، ولجمع ديالو “إزرݣان”. ولكن كاينين روايات خرين كايݣولو بلي جات من “تيزي ن وارݣان” بمعنى طريق بين الأرݣان. حيت شجر الأركان كاين بزاف ف دوار، بتالي كايعتابروها بحال شي ممر ولا فج.
لأرض
لأرض (الرمز: 16px|🜨) هي تالت كوكب ف لمجموعة الشمسية و هي لكوكب لي كانعيشو فيه. كنرمزو ل لأرض ب دوارة و فيها زائيد.
لبلاصة ديال لأرض
لأرض هي لكوكب التالت من ناحية البعد على الشمش، قبل منها كاين عطارد و ڤينوس، أما من وراهم فا كاين لمريخ، جوپيتر، ساتورن، أورانوس، ؤ نيپتون، ؤ پلوطو لي مابقاش محسوب كوكب ف لمجموعة شمسية ف 2006.
لحياة في لأرض
تكونات لأرض هادي 4.54 مليار عام تقريبا، و بانت عليها لحياة غير ف 3.8 مليار عام لخرة. كوكب لأرض هو لكوكب لوحيد لي فيه لحياة ف لمجموعة الشمسية على حسب لمعلومات لي عند لعولاما دابا، حيت هو بوحدو لي فيه لأوكسيجين و لما و بزاف ديال لحوايج لي تتعاون باش تكون لحياة ف لأرض.
لولادة ديال لأرض
لأرض كاينة ف لمجموعة شّمسية لي حتاهي كاينة معا بزاف بحالها باش تيكَوْنو مجرة سميتها مجرّ لكبش لي كبيرة بزاف. ف اللول كانت لأرض قارة وحدة سميتها پانجيا "Panjya/Pangaea" ومن بعد تفارقو ولاو سبعة ديال لقارات كيفما كاينين دابا لي هوما:
لأطلس لمتوسط
تصغير|منضر من جبال الاطلس المتوسط لأطلس لمتوسط سلسلة جبلية على طول 350 كلم، من الجنوب الغربي تال الشمال الشرقي ديال المغرب، جات بين جبال الريف و الاطلس الكبير، و مساحتها 2.3 مليون كتار، اللي هي 18% من المساحة الجبلية فالبلاد.
هاد السلسلة طرف من سلاسل الاطلس (اللي كاينين فالمغرب و الجزاير)، و هي وحدة من تلت سلاسل الاطلس المغربي، الاخرين هما الاطلس الكبير و الاطلس الصغير.
جغرافيا
بديل=|تصغير|440x440بك|تضاريس المغرب الكبير
اعلى جبل
اعلى جبل فالاطلس المتوسط هو جبل بوناصر(3356 مترو)، عاد جبل  بويبلان(3192 مترو) اللي حدا اِموزّار مرموشة وبعيد ب 100 كلم على تازة
هيدروغرافيا
بكونه جا فوسط المغرب، الاطلس المتوسط كايتكنا عليه "خزان الما"
ويدان
الاطلس المتوسط فيه ربعة د لأحواض مائية، واحد منهم كايصب ف البحر الابيض، والتلاتة لوخرين كايصبو ف فالبحر الاطلسي
شلّالات
شلّالات أُزود وحدة من المعالم ديال المنطقة، جاو على بعد 22 كلم من تنانت، و 80 كلم من بني ملال، هاد الشلالات العلو ديالهم 110 مترو
لألمانية
تصغير|شّجرة ديال لّوغات لجرمانية لغربية upright=2|يسار|تصغير|<P ALIGN=center>خريطة د البلايص اللي تاتًهضر فيها لألمانية يسار|تصغير|<P ALIGN=center>مثال د راجل تايهضر بلألمانية. لّوغة لألمانية (ب لألمانية Deutsch)، هي واحد لوغة هندوؤروپية، ؤ ب ضبط لوغة جرمانية غربية تاتًهضر أساسا فوسط أوروپا. هي لوغة رسمية ف ألمانيا ؤ نمسا ؤ سويسرا ؤ بلجيكا ؤ ليكسومبورݣ ؤ ليختنشتاين ؤ شي مناطق ف طاليان ؤ پولونيا. لألمانية هي تاني أكبر لوغة جرمانية من حيث ناس لي تيهضروها ف لعالم (كتر من 100 مليون واحد )، مورا لينݣليزية، وهي أكبر لوغة د لم ديال سّكان ديال ليتيحاد لأوروپي.
حفصة بكري لمراني
حفصة بكري لمراني، تولدات فـ 1948، هي شاعيرة ؤكاتيبة مغريبية ب لونݣلي ؤ لفرونصي.
حياتها
حفصة بكري لمراني تولدات فعام 1948، قرات لأداب ؤلحضارة لأنݣلوصاكسونية فجاميعة باريز 7 ، ؤفـ1979 بدات كاتقري نݣليزية فبزاف د لبلايص بحال لاباز د لعسكر فسلا ؤمراكز تكوين لأساتيدا ؤ صونطر أميريكان د رباط ؤ دارلبيضا.
فـ1995، شاركات ف لمؤتمر لعالامي رابع ديال لمرا فپيكين ؤقدمات فيه لبحت ديالها على لعالامات ؤلأصوات ديال لعيالات لمغاربيات.
فـ2001 كتبات كتاب بلفرونصي سميتو جلابيات فيه قيصات صغار، ؤموراها نشرات مجموعة ديال لقصايد فـ2004.
زهرة الفاسية
زهرة لفاسية، تولدات ف 1905 ف صفرو ؤ ماتت ف 4 نونبر 1994 ف عسقلان (إسرائيل)، هي مغنية مغريبية يهودية تشهرات ف لقرن لعشرين، وب ضبط مابين ربعينات ستّينات ب لغنا ديال لعيطة من مورا مابدّلات السكنى ل رباط. سجلات لأغاني لولين ديالها ف لبدية ديال لعشرينات معا شركة پاطي وكراموفون من مورا ما رحلات ل كازا. هاجرات زهرة لفاسية ل فرانسا ف لبدية د ستّينات ومنها ل إسرائيل ف 1964.
لأغاني ديالها
تشهرات زهرة لفاسية بتلاتة ديال لأغنيات: عيطة بيضاوية، عيطة مولاي إبراهيم وعيطة نشكي لربي. سجلات ليها وزارة تقافة ف لمغريب كاسيطة خاصة على شكل تكريم ليها، وفيها تمنية ديال لأغاني:
ويكيپيديا ب الداريجة
تصغير|لانطيرفاص ديال صّفحة لّولانية د ويكيپيديا ب دّاريجة ويكيپيديا لمغريبية ولا ويكيپيديا ب دّاريجة، هيا ڤيرسيون ديال لموسوعة ويكيپيديا ب داريجة لمغريبية، تدارت ف 20 يوليوز 2020. و وصل عدد لمقالات ديالها نهار 1 2023 ل  مقالة، و ف لمجموع  صفحة، ب  تبديل. كاينين فيها خدايمي مقيّد و  خدايمي مداوم (لي دارو تبديل ف شّهر لّخر) ، ب لإضافة ل  ديال ليمغارن (إداريين).
ف يونيو 2023، ويكيپيديا ب دّاريجة تشافت كتر من 640.000 مرة، لي مامحسوبينش فيهوم شّوفات ديال بوتات ؤلا پروݣرامات ؤطوماتيكية. ؤ ف لمجموع تّقراو لمقالات د ويكيپيديا لمغريبية كتر من 8 د لمليون مرة من نهار بدات ف يوليوز 2020.
خلفية
لكن و ف غياب قواعد للكتابة بالدارجة، مضبوطة مزيان، رجع كل واخد يكتب بطريقة ف شكل، شي مرات تلقى مقالات كاتغلب عليها لفرنساوية، و الكلمات لي أصلها عربي بقاو كيكتبوها بطريقة متصبش فعملية النطق ديالها الصحيح، بحال كلمة (مغريب) نقدرو نكتبوها مغرب و نطقولها مغريب حسب اللهجة نتاعنا. مجهودات كبيرة باقين يقدرو يتدارو فهاد المجال حيت حتى الدارجة تطورات و رجعات فيها بزاف المستويات و طرق ديال الهدرة، السياسي لي يتكلم بيها ماشي بنفس الطريقة غيهدر بيها العامل البسيط ولّا الفلاح ولّا شي واحد تزاد ف 2005.
و كتبقى اللغة العربية هي اللغة الأكثر تأثيرا على الدارجة وخا كتحتاوي على بزاف ديال الكلمات عبرية و أمازيغية و من لوغات ؤروپية.
تاريخ
ف 2008، كانت ويكيپيديا ب دّاريجة بدات، بحال بزاف د لويكيپيديات لوخرين، ف لانكوباتور (ب لعربية الحاضنة)، لي هوّا سيت خاص تابع ل مؤسسة ويكيميديا كيتدارو فيه لمشاريع د ويكيميديا لي باقين ف لمرحلة تّجريبية. بزاف لي خدمو عليها ف لبدية كانو تابعين ل مشروع كتب داريجة، ؤ كانت لكتابة فيها ب لأساس ب لحروف لّاتينية، وخا بقات نوع د لفوضا ف لكتابة بشكل عام. لمشروع ماتنضّم مزيان تال 2019، فاش بدات لخدمة عليه بشكل جدي، تڤاليدا الطلب ديال لخروج الرسمي ديالها، و تنفّد ف 20 يوليوز 2020.
ف ماي 2021، كان لمجموع د شّوفات د ويكيپيديا ب دّاريجة وصل ل 900.000 من نهار بدات.
ف 2023، مابين 25 أبريل و 10 يونيو، ويكيميديا لمغريب نضّمات مسابقة ديال لكتابة ف ويكيپيديا ب اللوغات د لمغريب (لعربية، لأمازيغية و الداريجة) لي يقدر يشارك فيها أي واحد، و لهدف ديالها إغناء لمحتوى لمغريبي ف لأنتيرنيت.
مؤسسين
لكتاتبيا لي خرّجو ويكيپيديا ب دّاريجة من لانكوباتور:
إحصائيات عامة
ويكيپيديا ب دّاريجة:
اتحاد سلا
اتحاد سلا هي فرقة مغريبية من مدينة سلا. تأسسات فـ1937، وكتلعب فتيران حي الرحمة اللي كيهز 1000 مشجع.
زينة الداودية
هند الحنوني أولا زينة الداودية (تزادت ف1979، الدار البيضا - ) هي مغنية مغريبية مشهورة كاتغنّي الشعبي وكاتسمّى حتى الشابة زينة وفيروز لمغريب. عاشت زينة الداودية ففاميلة شعبية فكازا وكانت من الصغر كاتبغي لغنا والرياضة (بلخصوص كورة). مشات مع لمنتخاب دلعيالات ولاكين خرجات منّو حيتاش كانت مايلة للغنا كتر. بدات بالراي وماتشهراتش بزاف واخا تشهرو شي أغاني ديالها بحال "لا يا أمال" اللي غناتها مع الشاب نوفل.
سميرة مليان
سميرة مليان (توفات ف1984، لقاهرة) هي مغنية مغريبية. كانت تلقات لجتّة ديالها مليوحة من لبالكون ديال لپارطمة د لفنان بليغ حمدي. مشات سميرة مليان للقاهرة باش تّشهر. كانت دايرة سهرة فالدار ديال حمدي بليغ فين لقاوها مليوحة من الشرجم. كان تݣال فاللول باللي راها نتاحرات، ومن موراها تبين فالتحقيق باللي السبب هو لفنان حمدي بليغ اللي هرب برّا لبلاد.
تران لي مكايتسالاش
تران لي مكايتسلاش (ب لونݣلي Infinty Train) هو رسوم ميريكان ألفو أوين دينيس و هو كان خدم على برنامج لعرض لعادي على كرتون نتورك، دازت لحلقة تجريبية نهار 1 نونبر 2016 و بدا لبرنامج بعد ما حصلات لحلقة تجريبة على اعجاب كبير ف 5 غشت 2019 و حتال دابا يلاه عندو ثلاثا د لمواسم و سلسلة من لحلقات لقصار لبداو ف أواخر 2019.
لمسلسل كيهدر على قطار ما عندوش نهاية و لي كتمشي ل بلايص مسطحين مافيهم والو، كل موسم (فلبرنامج كيقولو كتاب) كيهدر على شخصيات مختالفة لي كيحاولو اهربو من لقطار، فلموسم للول كيهدر على بنت سميتها توليب لي كتحاول تهرب مع روبوت ديالها "وان-وان" و كلبها لي كيهدر "اتيكوس"، و فلموسم ثاني كيهدر على "ام.تي" مع صاحبها جيسي و جوج لغزلات لي كيسميوهوم "آلان دراكولا".
وفاء الدريوش
وفاء الدريوش هي فرقة مغريبية من مدينة دريوش. تأسسات فـ2009، وكتلعب فالتيران لبلدي د الدريوش اللي كيهز 3000 مشجع.
حكيم زياش
حكيم زياش (تزاد ف 19 مارس 1993 ف درونتن ف هولاندا) كوايري مغريبي تيلعب ف لفرقة د تشيلسي فلينݣليز ومع لمنتخب لمغريبي.
بدا زياش لمسيرة ديالو ف لفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لأياكس أمسطردام ولعب فيها ربع سنين، من موراها شراتو تشيلسي ف الصيف د 2020.
حكيم زياش كان يمكنلو يختار يلعب مع لمغريب ولا هولاندا. ف 2015 ختار يلعب مع لمغريب, ومن ديك الساعة وهو مع لمنتخب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب ف الدور اللًّول.
ف فبراير 2022، قرر زياش يعتازل لعب دّولي معا لمونتخاب د لمغريب. ف شتنبر د نفس لعام، عاود رجع ل لمونتخاب مورما تبدل لمودريب ديالو، و قدرو يوصلو ل الدومي فينال ديال كاس لعالم 2022 ف قطر.
لأمم لمتحدة
تصغير|يسار|300px|لمقر ديال مجلس لأمن د لأمم لمتحدة فنيو يورك. تصغير|يسار|250px|أنطونيو ݣوتيريش، لأمين لعام د لأمم لمتحدة.
لأمم لمتحدة واحد لمنظمة عالمية كاتجمع تقريبا ݣاع لبلدان لي مستاقلة فلعالم. تأسسات لأمم لمتحدة نهار 24 أكتوبر 1945 ف سان فرانسيسكو ف لميريكان، من مورا لحرب لعالمية التانية. لهدف علاش تأسسات كان هو تحافظ على السلام ف لعالم، وتدافع على حقوق الانسان وتعاون الناس لي محتاجين ف لعالم كلو.
لأمم لمتحدة عندها بزاف د لمقرات مفرقة على لعالم، من بين لمقرات لكبار ديالها كاين: مقر لأمم لمتحدة ف نيويورك، مقر لأمم لمتحدة د حقوق لإنسان ف جونيڤ، محكمة لعدل الدولية ف لاهاي، وبزاف د لبلايص خرا ف لعالم كلو. كاين دابا 193 عضو كامل لعضوية فلأمم لمتحدة، و جوج د لأعضاء ملاحظين، لي هوما لڤاتيكان وفلسطين.
لأمين لعام د لأمم لمتحدة من 2017 ل دابا هو لبرتغالي أنطونيو ݣوتيريش.
جمعية التكوين المهني
جمعية التكوين المهني هي فرقة مغريبية من مدينة الدار البيضا. تأسسات فـ1984، وكتلعب فتيران عين بورجة اللي كيهز 500 مشجع.
حليمة مبارك ورزازي
حليمة مبارك ورزازي، تولدات فـ17 أبريل 1933 ف دارلبيضا، هي ديپلوماسية ؤمناضلة د حقوق لإنسان مغريبية.
حياتها
ملي كانت عندها 14 لعام، صافطها باها لي كان رجل أعمال لمصر باش تقرا ف واحد لمدراسة فرانصاوية ف لقاهرة. عشر سنين من بعد، فـ1957 تخرجات ب باشلور ف لأداب من جامعة لقاهرة، ؤسفير لمغريب ف مصر لي كان هو عبدلخالق طوريس دار حفلة باش يحتافلو ب تخرج ديالها.
فـ1959، دارت كسيدة لي مات فيها خطيبها، عبدالرحمان أنݣاي، لي كان مدير ديوان لملكي ؤكان غادي يتعين باش يولي سفير ف واشنطن. ملي خرجات من سبيطار تلاقات ب لماليك محمد لخاميس ؤغتانمات لفرصة باش طلب منو باش تعوض خطيبها ف لپوسط ديپلوماسي لي كان غادي ياخد. لماليك قبل ؤولات فـ1959 أول مرا مغريبية مسؤولة تقافية ف سفارة لمغريب ف واشنطن حتال 1961.
حمار لوحش
حمار لوحش (ب لونݣلي : Zebra) هو حيوان بزولي(كيولد)، هو من بين لحيونات لي كتشبه لعاود ؤ كيعيش ف كروبات ف لخلا ف لبلايص سخونة ف إفريقيا لجنوبية ؤ شرقية، جلد ديالو معروف ب للون لبيض و لخطوط لكحلين،لحمار دلوحش كياكل ربيع بحال لحيوانات لي من صينف ديالو.
وخا لحمار د لوحش حيوان كيجري مزيان ؤ معروف عليه كيستعمل رجليه ف ركيل، وخا هكاك كيتعتبر فريسة ساهلة للحيوانات لاخرا خصوصا فاش كايكون كيشرب.
تهديد ب انقراض
بزاف د نواع من لحمار د لوحش معرضة للانقراض بسباب :
لإكواطور
لإكواطّور (ب الصبليونية: República del Ecuador) هي بلاد جات ف أمريكا لجنوبية، تاتحدها كولومبيا من الشمال، پيرو من لجنوب و الشرق، و لمحيط لهادي من لغرب. لإكواطّور هي و الشيلي هوما الجوج بلدان ف أمريكا لجنوبية كاملة اللي ماعندهومش حدود مع لبريزيل.
سكنو بزاف د الشعوب فلأرض اللي فيها لإكواطّور، و كانو داخلين مع لإمبراطورية د لأنكا ف لقرن 15. ف لقرن 16 ستعمرات صبانيا لمنطقة و بقات محتلاها تال 1820، فين ستاقلات و ولات طرف د كولومبيا لكبيرة. ف 1830 ستاقلات لإكواطّور اللي كانعرفو دابا و ولاًت بلاد عندها سيادة.
تيسكنو ف لإكواطّور تقريبا 17.1 مليون د الناس و لعاصمة ديالها هي كيطو. اللغة الرسمية ف لبلاد هي الصبليونية، و عاد كاين 13 لغة معتارف بيها بحال لكيشوا و الشوار و لغات أصلية وحدا خرة. لفلوس ديال لإكواطّور هي الدولار لميريكاني و النضام د لحكيم فيها هو نضام جمهوري ديموقراطي تمتيلي.
الوفاء الفاسي
الوفاء الفاسي هي فرقة مغريبية من مدينة فاس. تأسسات فـ1962، وكتلعب فتيران لحسن التاني اللي كيهز 10 آلاف مشجع.
حنان الخضر
حنان الخضر مغنية مغربية تزادت ف مدينة الناظور كانت مشاركة فبرنامج ستار أكاديمي 2016 و وصلات حتى للنصف نهائي.
صوفيا السعيدي
صوفيا السعيدي (تزادت ف6 غشت 1984، الدار البيضا - ) هي مغنية مغريبية فرانساوية. شاركات فالنوسخة التالتة ديال صطار أكاديمي ديال فرانسا وتقصات فلفينال ديالو. صوفيا السعيدي كاتغنّي بلفرانساوية. ف2009 متّلات فلعرض لموسيقي لكوميدي "Cléopâtre, la dernière reine d'Égypte".
مولودية ميسور
مولودية ميسور هي فرقة مغريبية من مدينة ميسور. تأسسات فـ1986، وكتلعب فتيران ميسور.
شريفة كيرسيت
شريفة كيرسيت (بتيفيناغ: ⵛⵔⵉⴼⴰ ⴽⴰⵔⵙⵉⵜ) (تزادت ف1 يناير 1967، خنيفرة - ) هي مغنية مغريبية كاتغني لمواويل ديال تاماوايت دلأطلس لمتوسط باللوغة ديال تمازيغت وسط لمغريب. كبرات شريفة كيرسيت فدوار تازروت مع 15 ديال لخوت. وحيتاش لبلاد مافيهاش مدراسة ماقراتش شريفة فصغرها. بدات لغنا فالتمانينات مع محمد مغني ومحمد رويشة وحطات لألبوم اللول ديالها ف2002. ف2008 شدّات شريفة كيرسيت معا حادة أوعكي والرايس أحمد بيزماون لجائزة ديال التقافة لأمازيغية اللي كايعطيها لمعهد لملكي ديال التقافة لأمازيغية.
ؤرانوس
ؤرانوس (الرمز: 16px|⛢) هو لكوكب سّابع من شّمش. سميتو جايا من لإله ليوناني ديال سّما، ؤرانوس، لّي، بحساب لميثولوجيا ليونانية، كان هو جد زوس (جوپيتر) ولأب ديال كرونوص (ساتورن). عندو تالت أكبر شعاع كوكبي ورابع أكبر كتلة كوكبية ف لمجموعة الشمسية. ؤرانوس كايشبه ف تّركيبة ل نيپتون، و بجوج عندهوم مجموعة د لمكونات الشيمية لي مبدلة على عمالقة لغاز لي كبر منو ولي هوما جوپيتر و ساتورن. لهاد سّباب لعولاما غالبا ما كايصنفو ؤرانوس ونپتون ك "عمالقة تّلج" باش يفرقوهوم علا عمالقة لغاز لوخرين. لجو ديال ؤرانوس كايشبه ل ديال جوپيتر و ساتورن ف تّركيبة لأساسية ديال لهيدروجين و لهيليوم، بلحاق عنو "تلوجا" كتر بحال لما و لآمونيا و لميطان، معا آتار ديال هيدروكاربورات آخرين. عندو أبرد جو كوكبي ف لمجموعة شّمسية، و لحرارة طّايحة ݣاع هي 49 كيلڤين (224- °سيلزيوس؛ 371- °فاهرنهايت)، وعندو تركيبة معقدة و بطبقات ديال لجو لي فيه لما لي كايضنو لعولاما بلّي كاين ف سّحاب لتحتاني و لميطان ف سّحاب لفوقاني ݣاع. لداخل د ؤرانوس متكون ب لأساس من تلوجا و لحجر.
تّركيبة الداخلية
تصغير|مقارنة د لحجم بين لأرض ؤ ؤرانوس.
مملكة سيكيم
مملكة سيكّيم كانت مملكة قديمة من 1642 تال 16 ماي 1975.
تاريخ
ف 1861 سيكيم رجعت محمية ديال لمملكة لمتحدة. وبعد، مين لهند رجعات بلاد ديالا ف 1947، سيكيم دابا رجعت محمية ديال لهند.
ف 1975، لجيش لهندي دخال ل لعاصمة ديال سيكيم (ݣانݣتوك) و أخاطو لقصر ديال لتشوݣيال (ملك ديال سيكيم). بعد هذا، ف ريفيراندوم (referendum) على لملكية، 97% ديال لشعب صوتو باش تسالي لملكية. وبعد، سيكيم رجعت محمية ديال لهند.
لثقافة و لدين
ف لثقافة و لدين، سيكيم كانت مكونيكطي بزاف مع لتبت (فين جات منه لملك لأول)، و بوتان. حيتش كان عدد كبير د لسكان لنيپالي، سيكيم كانت عندا تا لكونيكسيون لثقافية مع نيپًال.
حميد المهداوي
حميد المهداوي (تولد ف1 يناير 1979 ف لخنيشات) هو صحافي مغريبي معروف ب لفيديويات لي تيدير ف ليوتوب، وبلهضرة ديالو اللي تاتكون نيشان فلمواضيع اللي تيهضر عليها. المهداوي كان عندو سيت ديالو سميتو "بديل"، اللي تسد ف 2017.
المهداوي تعرف بواحد الستيل متميز من بين الصحفيين دلجرائد الالكترونية سوا من الفيديوهات الاسبوعية اللي عبارة عن افتتاحيات ،او الحوارات اللي كان كايدير مع فاعلين سياسيين و حقوقيين من دارو.